Publication: Magyar Közlöny
Issue: MK-2002-159 (Year: 2002, Number: 159)
Era: 1990-2004
Section: 1. számú melléklet a 271/2002. (XII. 20.) Korm. rendelethez
Paragraph Index: 796

12. Az „A” és „B” oszlopokban szereplõ faj vagy magasabb taxon neve mellé tett (x) szimbólum és az azt követõ szám jelzi, hogy az adott fajnak vagy magasabb taxonnak kiemelt, földrajzilag különálló populációi, fajai, fajcsoportjai vagy családjai az Egyezmény I., II., illetve III. Függelékben vannak felsorolva a következõképpen: x701 A faj a II. Függelékbe tartozik, de a kalapos mangábé törzsalakja (Cercocebus galeritus galeritus) az I. Függelékben szerepel. x702 A faj a II. Függelékbe tartozik, de a Kirk-kolobusz (Procolobus pennantii kirkii, más néven Colobus bodius kirkii) az I. Függelékben szerepel. x703 Minden faj a II. Függelékbe tartozik, kivéve az alábbi fajokat, amelyek az I. Függelékben szerepelnek: kínai folyamidelfin (Lipotes vexillifer), ázsiai folyamidelfinek (Platanista spp.), óriáscsõröscetek (Bernardius spp.), kacsafejû-csõröscetek (Hyperoodon spp.), óriásámbráscet (Physeter catodon, beleértve a szinonim Physeter macrocephalus-t), partidelfinek (Sotalia spp.), púposdelfinek (Sousa spp.), rücskösfarkú disznódelfin (Neophocaena phocaenoides), kaliforniai disznódelfin (Phocoena sinus), szürkebálna (Eschrichtius robustus, beleértve a szinonim Eschrichtius glaucus-t), barázdásbálnák (Balaenoptera spp.) kivéve a közönséges csukabálna (Balaenoptera acutorostrata) nyugatgrönlandi populációját), hosszúszárnyú bálna (Megaptera novaeangliae), simabálnák (Eubalaena spp., korábban a Balaena genusba tartoztak) és törpebálna (Caperea marginata). 2002/159. szám A grönlandi lakosok által, az illetékes hatóság engedélyével elejtett, az Egyezmény II. Függelékébe tartozó példányokat, beleértve az ezekbõl készült termékeket és származékokat — kivéve a kereskedelmi céllal forgalmazni kívánt hústermékeket, úgy kell kezelni, mintha a „B” oszlopba tartoznának. x704 Bhután, India, Nepál és Pakisztán populációi az I. Függelékbe tartoznak, a többi populáció pedig a II. Függelékben szerepel. x705 Bhután, Kína, Mexikó és Mongólia populációi és a himalájai barna medve (Ursus arctos isabellinus) az I. Függelékbe tartozik, a többi populáció és alfaj a II. Függelékben szerepel. x706 A dél-amerikai manáti (Trichechus inunguis) és a karibi manáti (Trichechus manatus) az I. Függelékbe tartozik, a nyugat-afrikai manáti (Trichechus senegalensis) a II. Függelékben szerepel. x707 A faj a II. Függelékbe tartozik, de az ázsiai vadszamár törzsalakja (Equus hemionus hemionus) az I. Függelékben szerepel. x708 A rétisas (Haliaeetus albicilla) és a fehérfejû rétisas (Haliaeetus leucocephalus) az I. Függelékbe tartozik, a többi faj a II. Függelékben szerepel. x709 Az alábbi fajok a III. Függelékbe tartoznak: Kolumbia vette fel a kékcsõrû hokkót (Crax alberti), a sárgabütykös hokkót (Crax daubentoni) és a pirosbütykös hokkót (Crax globulosa), valamint Kolumbia, Costa Rica, Guatemala és Honduras vette fel a púpos hokkót (Crax rubra). x710 Kolumbia vette fel a sisakos hokkót (Pauxi pauxi) a III. Függelékbe. x711 A faj a II. Függelékbe tartozik, de a kubai kanadai daru (Grus canadensis nesiotes) és a mississippi kanadai daru (Grus canadensis pulla) az I. Függelékben szerepelnek. x712 A tengerkék lóri (Vini ultramarina) az I. Függelékbe tartozik, a többi faj a II. Függelékben szerepel.

Source: https://magyarkozlony.hu/hivatalos-lapok/a3c4c67bb1d7bb05dc3baa5f0423c2dde5b683d4/dokumentumok/c5573b362514e7ec812eb9769f21dfc5bc9ac1e3/letoltes